**ZBUCIUM**

*Dunia Pălăngeanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

DUNIA PĂLĂNGEANU:

ZBUCIUM

Cine sunt eu,

cine eşti tu,

anotimpul se zbate

între da si nu,

port în gandul rece

al toamnei stilet

răsucit în rană-

crater stins în piept.

Lacom trec prin zile

vultur hămesit

răscolind cenuşa

înspre asfinţit,

asuprit de iele

nopţii sunt vasal,

mă ascund prin ierburi,

zvon de carnaval.

Măşti,dantele,frunze

strivite de frig,

sorb licori de stele,

dintre umbre strig.

Cine eşti tu,

cine sunt eu,

de sub pleoapa străvezie

ne priveşte Dumnezeu.

(Din vol.“Miniaturi dunărene”,autoare Dunia Pălăngeanu)